Sale. House property
Material: papyrus
Place: Syene
Categories: Vertrag
Verkauf
Haus
μετὰ τὴν ὑπατείαν  Φαμεν[ὼ]θ α.  
ἰνδικτίονος ἐν Συήνῃ. 
Αὐρήλιοι Ἰακὼβ ἐκ πατρὸς Παεῖτος Ῥωβὴν μητρὸς <gap/> 
τὸ ἐπιτήδευμα καὶ ἡ τούτου γαμετὴ Τσενδία ἐκ πατρὸς Σούρτ[ου μ]ητρὸς Τουωτε 
ἀμφότεροι καταμένοστες ἐν Συήνῃ παρέχοντες ὑπὲρ αὐτῶν ὑπογραφέα καὶ 
μάρτυρας τοὺς ἑξῆς ὑπογράφοντας  Φλαουίῳ Ἰακώβῳ υἱῳ Ἰσακίου 
μητρὸς Τλούδος τυμπανάρ τοῦ ἀριθμοῦ Συήνης καὶ ἀπὸ Συήνης χαίρειν. 
ὁμολογοῦμεν ἑκουσίῳ καὶ ἀμετανοήτῳ γνώμῃ καὶ ἀδόλῳ προαιρέσει 
καὶ εἰλικρινεῖ συνειδήσει κατὰ τήνδε τὴν ἁπλῆν ἔγγραφον ἀσφάλειαν 
πεπρακέναι σοι σήμερον καὶ καταγεγραφέναι ἀπὸ τοῦ νῦν ἐπὶ τὸν ἀεὶ καὶ 
ἑξῆς ἅπαντα χρόνον τὴν ὑπάρχουσαν ἡμῖν οἰκίαν ἐξ ὁλοκλήρου ἀπὸ 
ἐδάφους ἕως ἀέρος διακειμένην ἐπὶ τῆς αὐτῆς Συήνης περὶ τὸ νοτίνον 
μέρος τοῦ Φρουρίου καὶ περὶ λαύραν τῆς παρεμβολῆς καὶ τῆς οἰκίας Παπνουθίο 
Μαύρου καὶ τοῦ καμηλο͂νος τῆς βασταγῆς τῶν Φίλων ἐλθοῦσαν εἰς ἡμ[ᾶ]ς ἀπὸ 
δικαίου ἀγορασίας παρὰ Ἀβρααμίου καὶ Ἀλάμμονος υἱῶν Παύλο Οὐρανίου 
καὶ εἰς αὐτοὺς ἀπὸ κληρονομικοῦ δικαίου τοῦ ἀναπαυσαμένο πατρ[ὸ]ς αὐτῶν Παύλο 
Οὐρανίου καὶ εἰς αὐτὸν ἀπὸ δικαίου κληρονομίας τῶν γονέων αὐτοῦ ἐν ᾗ τῇ ἁπάσῃ 
οἰκίᾳ ἐν μὲν πρώτῃ στέγῃ κελλία δύο   ἓν μὲν νότινον μέγα νεῦον εἰς βορρᾶ 
εἰς το προσπαρακείμενον πυλο͂να, ἄλλο δὲ ἀπηλιωτικὸν νεῦον εἰς λίβα εἰς το 
πυλο͂να καὶ τὸ ὑποπέσσιον ἤτοι τχρηρε, ἐν δὲ τῇ δευτέρᾳ στέγῃ συμπόσια δύο , 
ἓν μὲν νεῦον εἰς βορρᾶ, ἄλλο δὲ νεῦον εἰς λίβα εἰς το πεσσὸν μετὰ καὶ τῶν 
ἐπάνω αὐτῶν δύο  συμποσια ἀσκεπαστα ἐν τῇ τρίτῃ στέγῃ ἕως ἀέρος καὶ 
ὁ πεσσὸς ἀπὸ ἐδάφους ἕως ἀέρος·  εἰσὶ δὲ γείτονες αὐτῆς νότου ῥύμη δημοσία 
μεθʼ ἣν οἰκία Δίου Ταγαρίας, βορρᾶ οἰκία νῦν Δίου Ἰσακίου τοῦ καὶ Ποσίου, 
ἀπηλιώτου οἰκία Πετεροοῦτος Μαρτυρίου καὶ  γαμετῆς αὐτοῦ, λιβὸς 
ῥύμη δημοσία εἰς ἣν νεύει ἡ αὐθεντικὴ αὐτῆς θύρα ἁπαξαπλῶς ἀκολούθως 
τῇ γεγενημένῃ ἡμῖν περὶ τούτου πράσει ἥνπερ σοι ἐξεδόμεθα σοι εἰς πλεώ
τεραν σοῦ ἀσφάλειαν ἢ οἳ ἐὰν ὦσι γείτονες πάντῃ πάντοθεν καθὼς 
ὑπηγορεύσαμεν ἡμεῖς οἱ ἀποδόμενοι καὶ οὐδὲν ἡμῖν ὑπολέλειπται ἄπρατον 
ἐν τῇ προδεδηλουμένῃ οἰκίᾳ τιμῆς τῆς πρὸς ἀλλήλους συμπεφωνημένης 
καὶ συναρεσάσης χρυσοῦ δοκίμου νομισματίων παλαιοχαράκτων 
εὐστάθμων δεκαοκτώ, γί χρ νο ιη, — ἥνπερ τελείαν τιμὴν αὐτόθι 
ἀπεσχήκαμεν παρὰ σοῦ τοῦ ὠνουμένου ἡμεῖς οἱ πεπρακότες ἐν τῇ ἐνεστώσῃ 
ἡμέρᾳ διὰ χειρὸς εἰς χεῖρα ἡμῶν ἐπὶ τῆς αὐτῆς Συήνης ἀριθμῷ καὶ σταθμῷ 
πλήρη πρὸς τὸ ἐντεῦθέν σε τὸν ὠνούμενον τῆς προδεδηλουμένης 
οἰκίας ἐξ ὁλοκλήρου ἀπὸ ἐδάφους ἕως ἀέρος κυριεύειν καὶ δεσπόζειν 
καὶ διοικεῖν καὶ οἰκονομεῖν καὶ οἰκοδομεῖν καὶ πωλεῖν καὶ χαρίζεσθαι καὶ τέκνοις 
καὶ ἐγγόνοις διατάσσειν καὶ ἐπιτελεῖν τὰ περὶ αὐτῆς τρόπῳ ᾧ ἐὰν αἱρῇ 
ἀκωλύτως καὶ ἀνεμποδίστως καὶ μὴ ἐγκαλεῖν σοι μήτʼ ἐγκαλέσειν μήθʼ 
ἕτερόν τινα τῶν ἐξ ἡμῶν ὀνόματος ἐν μηδένι καιρῷ κατὰ μηδένα τρόπον 
ἀφορμῇ μηδεμιᾷ διὰ τὸ ὡς προείπομεν ἀπεσχηκέναι ἡμᾶς παρὰ σοῦ τελείαν 
τὴν προγεγραμμένην τιμήν, τὸν δὲ ἐγκαλέσοντά σοι ἢ καὶ ἀντιποιησόμενον 
περὶ τῆς προδεδηλουμένης οἰκίας ἐκ ὁλοκλήρου ἀπὸ ἐδάφους ἕως ἀέρος 
ἢ μέρους αὐτῆς ἡμεῖς οἱ πεπρακότες ἀποστήσομεν καὶ καθαροποιήσομεν 
σοι ἰδίοις ἡμῶν ἀναλώμασι καὶ ἐξεδόμεθα σοι τήνδε τὴν πρᾶσιν 
κυρίαν οὖσαν καὶ βέβαιαν ἐφʼ ὑπογραφῆς τοῦ ὑπὲρ ἡμῶν ὑπογράφοντος καὶ ἐπερ 
ὡμολογήσαμεν καὶ ἀπελύσαμεν.   Αὐρήλιοι Ἰακὼβ Παεῖτος Ῥωβὴν καὶ ἡ τούτου 
γαμετὴ Τσενδία Σούρτου οἱ προ πεπράκαμεν τὴν προκειμένην οἰκίαν ἐξ ὁλο
κλήρου ἀπὸ ἐδάφους ἕως ἀέρος καὶ ἀπεσχήκαμεν παρὰ σοῦ τὴν προγεγραμ
μένην τιμὴν ἐ νομισματίοις δεκαοκτὼ  καὶ βεβαιοῦμεν τὴν πρᾶσιν ὡς πρόκ. 
Φλ Φώτις Θαλασίου Ἀγουστάλι λεγ Συήνης ἀξιωθεὶς ἔγραψα ὑπὲρ αὐτῶν 
γράμματα μὴ εἰδότων.   Αὐρήλιος Ἰακὼβ Ψεννησίου ἀπὸ Συήνης μαρτηρῶ. 
  Φλ Δίδυμος Σιλβανοῦ ἀπὸ  μαρτυρῶ. 
  Φλ Παπνοθις Δίου στρ λεγ Συήνης μαρτυρῶ. 
 Φλ Ἰωάννης Πααμ στρ λεγ Συήνης μαρτυρῶ. 
 Φλ Μακάριος Ἰσακίου στρ στρ λεγ Συήνυς μαρτυρῶ. 
  Φλ Ἀβραὰμ Στεργορίο ἀπὸ ἀκτουαρ λεγ Φιλῶν μαρτυρῶ . 
 Φλ Μακάριος Ποσίου στρατιώτης λεγεῶνος Συήνης μαρτυρῶ. 
  Φλ Παείων Ψαχώτος στρ λεγ Συήνης μαρτυρῶ. 
  Φλ  Παμητ κεντυρ λεγ Συήνης ἐσωμάτισα.